Osaühing Ehmo jäi Tallinna Linnavalitsusele esitatud 3. märtsi 2008 kirjas nr 1/04 varasema seisukoha juurde, et maatüki hindamisel tuleb arvesse võtta abihoone ja metallvõrest piirdeaia maksumust. Äriühing ei nõustunud endiselt Tallinna Linnavalitsuse tehtud hinnapakkumisega ning jäi seisukohale, et kompensatsioonisumma suurus on 13 040 000 krooni ning lisatingimusena tuleb anda soovitud  ehitusõigus osaühingu Ehmo omandisse jäävale kinnisasja osale.